**NÁRODNÁ RADA SLOVENSKEJ REPUBLIKY**

**VI. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-1390/2015

**1630a**

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona o európskom ochrannom príkaze v trestných veciach a o zmene a doplnení niektorých zákonov (tlač 1630) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ústavnoprávny výbor Národnej rady Slovenskej republiky ako gestorský výbor k vládnemu návrhu zákona **o európskom ochrannom príkaze v trestných veciach** a o zmene a doplnení niektorých zákonov (tlač 1630) podáva Národnej rade Slovenskej republiky podľa § 79 ods. 1 zákona o  rokovacom poriadku Národnej rady Slovenskej republiky spoločnú správu výborov Národnej rady Slovenskej republiky.

I.

Národná rada Slovenskej republiky uznesením č. 1961 z 24. septembra 2015 pridelila **vládny návrh zákona o európskom ochrannom príkaze v trestných veciach** a o zmene a doplnení niektorých zákonov (tlač 1630) na  prerokovanie týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre obranu a bezpečnosť a

Výboru Národnej rady Slovenskej republiky pre ľudské práva a národnostné menšiny.

Určila zároveň Ústavnoprávny výbor Národnej rady Slovenskej republiky ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

**Vládny návrh zákona o európskom ochrannom príkaze v trestných veciach** a o zmene a doplnení niektorých zákonov (tlač 1630) prerokovali výbory a odporúčali ho schváliť:

Ústavnoprávny výbor Národnej rady Slovenskej republiky uznesením č. 733 zo 4. novembra 2015,

Výbor Národnej rady Slovenskej republiky pre obranu a bezpečnosť uznesením č. 228 z 3. novembra 2015 a

Výbor Národnej rady Slovenskej republiky pre ľudské práva a národnostné menšiny uznesením č. 194 zo 4. novembra 2015.

IV.

Z uznesení výborov Národnej rady Slovenskej republiky uvedených v III. bode tejto spoločnej správy vyplývajú tieto pozmeňujúce a doplňujúce návrhy:

1. K čl. I

V čl. I § 7 v nadpise sa slovo „zaslania“ nahrádza slovom „uznania“ a slová „do vykonávajúceho štátu“ sa nahrádzajú slovami „vykonávajúcim štátom“.

Ide o legislatívno-technickú úpravu, ktorou sa precizuje nadpis navrhovaného ustanovenia, keďže zo znenia samotného ustanovenia ako aj z kontextu celého návrhu zákona je zrejmé, že dôsledky nastávajú uznaním európskeho ochranného príkazu a nie jeho zaslaním.

**Ústavnoprávny výbor NR SR**

**Výbor NR SR pre obranu a bezpečnosť**

**Výbor NR SR pre ľudské práva a národnostné                         menšiny**

**Gestorský výbor odporúča schváliť.**

1. K čl. I

V čl. I § 12 ods. 1 sa slová „uznaní alebo na prijatie“ nahrádzajú slovami „uznaní a na prijatie“.

Ide o legislatívno-technickú úpravu, ktorou sa precizuje navrhované ustanovenie, keďže prijatie je naviazané na uznanie európskeho ochranného príkazu.

**Ústavnoprávny výbor NR SR**

**Výbor NR SR pre obranu a bezpečnosť**

**Výbor NR SR pre ľudské práva a národnostné                         menšiny**

**Gestorský výbor odporúča schváliť.**

1. K čl. I

V čl. I § 12 ods. 1 a 3 sa slovo „skončí“ nahrádza slovom „ukončí“ a slovo „skončení“ sa nahrádza slovom „ukončení“.

Ide o legislatívno-technickú úpravu, ktorou sa precizuje navrhované ustanovenie.

**Ústavnoprávny výbor NR SR**

**Výbor NR SR pre obranu a bezpečnosť**

**Výbor NR SR pre ľudské práva a národnostné                         menšiny**

**Gestorský výbor odporúča schváliť.**

1. K čl. I

V čl. I § 13 úvodnej vete sa slová „rozhodne o odmietnutí uznať“ nahrádzajú slovami „rozhodnutím odmietne uznať“.

Ide o legislatívno-technickú úpravu, ktorou sa precizuje navrhované ustanovenie.

**Ústavnoprávny výbor NR SR**

**Výbor NR SR pre obranu a bezpečnosť**

**Výbor NR SR pre ľudské práva a národnostné                         menšiny**

**Gestorský výbor odporúča schváliť.**

1. K čl. I

V čl. I § 20 sa slová „slovenskému orgánu“ nahrádzajú slovami „orgánu Slovenskej republiky“.

Ide o legislatívno-technickú úpravu, ktorou sa zjednocuje terminológia používaná v texte návrhu zákona.

**Ústavnoprávny výbor NR SR**

**Výbor NR SR pre obranu a bezpečnosť**

**Výbor NR SR pre ľudské práva a národnostné                         menšiny**

**Gestorský výbor odporúča schváliť.**

1. K čl. I

V čl. I prílohe č. 2 písm. e) sa za slovami „Podľa článku 11 ods. 2“ dopĺňajú slová „smernice Európskeho parlamentu a Rady 2011/99/EÚ z 13. decembra 2011 o európskom ochrannom príkaze“.

Ide o legislatívno-technickú úpravu, ktorou sa spresňuje právny predpis na ktorý právna úprava odkazuje.

**Ústavnoprávny výbor NR SR**

**Výbor NR SR pre obranu a bezpečnosť**

**Výbor NR SR pre ľudské práva a národnostné                         menšiny**

**Gestorský výbor odporúča schváliť.**

1. K čl. II

V čl. II bod 11 znie:

„11. Príloha sa dopĺňa bodmi 22 a 23, ktoré znejú:

„22. Smernica Európskeho parlamentu a Rady 2011/99/EÚ z 13. decembra 2011 o európskom ochrannom príkaze (Ú. v. EÚ L 338, 21.12.2011).

23. Smernica Európskeho parlamentu a Rady 2013/40/EÚ z 12. augusta 2013 o útokoch na informačné systémy, ktorou sa nahrádza rámcové rozhodnutie Rady 2005/222/SVV (Ú. v. EÚ L 218, 14. 8. 2013).“.“.

Pozmeňujúcim návrhom sa navrhuje upraviť číslovanie dopĺňaných nových bodov v transpozičnej prílohe, a to aj v nadväznosti na tlač 1714, ktorá taktiež dopĺňa transpozičné prílohy trestných kódexov.

**Ústavnoprávny výbor NR SR**

**Gestorský výbor odporúča schváliť.**

1. K čl. III

V čl. III sa vkladá nový bod 1, ktorý znie:

„1. V § 82 ods. 1 písm. h) sa na konci vypúšťa slovo „alebo“.“.

Ostatné body sa primerane prečíslujú.

V súvislosti s doplnením nového bodu 1 do čl. III sa v čl. III 1. bod § 82 ods. 1 písm. j) na konci vkladá slovo „alebo“.

Ide o legislatívno-technickú úpravu, ktorou sa reaguje na zmenu navrhovanú v bode 1 predkladaného návrhu zákona. V súvislosti s navrhovanou zmenou sa upravuje ustanovenie bodu 1 predkladaného návrhu zákona.

**Ústavnoprávny výbor NR SR**

**Výbor NR SR pre obranu a bezpečnosť**

**Výbor NR SR pre ľudské práva a národnostné                         menšiny**

**Gestorský výbor odporúča schváliť.**

1. K. čl. III

V čl. III bod 3 znie:

„3. Príloha sa dopĺňa bodom 11, ktorý znie:

„11. Smernica Európskeho parlamentu a Rady 2011/99/EÚ z 13. decembra 2011 o európskom ochrannom príkaze (Ú. v. EÚ L 338, 21.12.2011).“.“.

Pozmeňujúcim návrhom sa navrhuje upraviť číslovanie dopĺňaných nových bodov v transpozičnej prílohe, a to aj v nadväznosti na tlač 1714, ktorá taktiež dopĺňa transpozičné prílohy trestných kódexov.

**Ústavnoprávny výbor NR SR**

**Gestorský výbor odporúča schváliť.**

Gestorský výbor **odporúča hlasovať** o všetkých uvedených pozmeňujúcich a doplňujúcich návrhoch **spoločne (body 1 až 9)** s odporúčaním **schváliť.**

V.

Gestorský výbor na základe stanovísk výborov k **vládnemu návrhu zákona o európskom ochrannom príkaze v trestných veciach** a o zmene a doplnení niektorých zákonov (tlač 1630) odporúča Národnej rade Slovenskej republiky predmetný vládny návrh zákona **schváliť** v znení pozmeňujúcich a doplňujúcich návrhov uvedených v tejto spoločnej správe.

**Spoločná správa** výborov Národnej rady Slovenskej republiky o prerokovaní vládneho návrhu zákona **o európskom ochrannom príkaze v trestných veciach** a o zmene a doplnení niektorých zákonov v druhom čítaní(tlač 1630a) bola schválená uznesenímÚstavnoprávneho výboru Národnej rady Slovenskej republiky č. 751 z 10. novembra 2015.

Týmto uznesením výbor zároveň poveril spoločného spravodajcu **Františka Petra,** aby informoval o výsledku rokovania výborov a pri rokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Róbert Madej

predseda Ústavnoprávneho výboru

Národnej rady Slovenskej republiky

Bratislava 10. novembra 2015